C 342/252
HU
Az Európai Unió Hivatalos Lapja
2022.9.6.
2022. február 17., csütörtök (25)
A természetes személynek minősülő nonprofit szervezetek alapítóinak és tagjainak személyazonosságára vonatkozó információk érzékeny információnak minősülhetnek.
A tagállamoknak ezért biztosítaniuk kell, hogy az ilyen személyes adatok kezelését előíró követelmények ne sértsék az (EU) 2016/679 európai parlamenti és tanácsi rendeletet (3) (általános adatvédelmi rendelet) és különösen annak 9. cikkét;
(26)
Minden személy szabadon eldöntheti, hogy csatlakozik-e, illetve tagja marad-e nonprofit szervezeteknek, a szervezetek pedig szabadon meghatározhatják tagsági szabályaikat, amelyeknek egyedül a megkülönböztetés tilalma elvének kell megfelelniük.
Egy nonprofit szervezetbeli tagság nem szolgálhat alapul büntetések vagy korlátozó intézkedések alkalmazásához, kivéve, ha azok a büntetőjogi törvények érvényesítéséből következnek.
(27)
A nonprofit szervezetekre vonatkozó szabályoknak meg kell felelniük a megkülönböztetés tilalma elvének.
Ez magában foglalja a tagállamok azon kötelezettségét, amely szerint biztosítani kell, hogy azon személyek, illetve személyek csoportjai, akik egyesületet kívánnak alapítani, nem kerülhetnek tisztességtelenül előnyös vagy hátrányos helyzetbe más személyekkel, illetve személyek csoportjaival szemben.
(28)
A nonprofit szervezetekre vonatkozó szabályok végrehajtását olyan szabályozó hatóságoknak kell végeznie, amelyek pártatlanul, függetlenül és megfelelő időben lépnek fel, összhangban a jó közigazgatáshoz való joggal.
A nonprofit szervezetek jogainak és kötelezettségeinek gyakorlását érintő határozatoknak és jogi aktusoknak nyitottnak kell lenniük a független – többek között bíróság által végzett – felülvizsgálatokra.
(29)
Szükség van a bürokrácia és a szabályozási követelmények egyszerűsítésére és könnyítésére, tiszteletben tartva a nonprofit szervezetek jellemzően önálló irányítását, továbbá annak biztosítására, hogy ezek a követelmények nem jelentenek indokolatlan terhet, az alapításra, bejegyzésre és a nyilvántartásból való törlésre vonatkozó szabályok észszerűsítésére, valamint a kapcsolódó eljárások és rendszerek modernizálására a nonprofit szervezetek műveletei számára támogató környezet biztosítása, illetve a szektor átláthatóságának és az abba vetett bizalom növelése érdekében.
Ennek érdekében ebben az irányelvben meg kell határozni a közigazgatási szabályok egyszerűsítésére vonatkozó általános kötelezettségeket, valamint a szabályozási keret bizonyos aspektusaira vonatkozó konkrét kötelezettségeket.
(30)
A közhasznú nonprofit szervezetek különösen fontos szerepet töltenek be, és ezért ezeket valamennyi tagállamban egységes feltételek mellett kedvező elbánásban kell részesíteni.
(31)
Az egyesülési jog korlátozása szükségességének és arányosságának elvével összhangban a nonprofit szervezetek betiltása és feloszlatása minden esetben csak a végső eszköz lehet, és az soha nem lehet olyan kisebb, javítható vagy orvosolható jogsértések következménye.
(32)
A nonprofit szervezetek Unión belüli mobilitásának lehetővé tétele érdekében létre kell hozni a nonprofit szervezetekkel való egyenlő bánásmódra, határokon átnyúló átalakulásaikra és összeolvadásaikra vonatkozó szabályokat.
(33)
Az egyesülés szabadsága alapvető jog, és bár előfordulhat, hogy a tagállamok jogszabályai nem ismerik el a nem hivatalosan létrehozott egyesületeket, ez nem érintheti az ilyen egyesületek területükön való létezéséhez és működéséhez való jogát.
(34)
A nonprofit szervezetek az emberi jogok európai egyezményével és a Chartával összhangban akkor is jogosultak létezni és tevékenykedni, ha nyilvántartásba vételüket a letelepedési helyük szerinti tagállam hatóságai önkényesen elutasították.
(35)
A nonprofit szervezeteknek képesnek kell lenniük arra, hogy tevékenységeik végzéséhez – belföldi, külföldi, illetve nemzetközi szinten – szabadon keressenek, kapjanak és használjanak pénzügyi, tárgyi és emberi erőforrásokat.
Nonprofit szervezetek Unió-szerte arról számolnak be, hogy egyre nehezebbé válik számukra a forrásokhoz – többek között az állami finanszírozáshoz – való hozzáférés, és egyre több tagállamban merülnek fel aggályok a nonprofit szervezetek külföldi finanszírozáshoz való hozzáférésére vonatkozóan elfogadott szigorú szabályok arányosságát illetően.
Emellett jótékonysági szervezetek egyes esetekben nehézségekről számoltak be az adományok vagy támogatások nyújtása terén.
Ezért elveket és normákat kell meghatározni a nonprofit szervezetek
(3)
Az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet) (HL L 119., 2016.5.4., 1. o.).